Gabriela Loran

Gabriela Loran da Silva Oliveira (São Gonçalo, Brasil, 1993ko maiatzaren 18a) brasildar emakumezko aktore eta modelo transgeneroa da. Malhação telesailean Priscila izeneko pertsonaiarena egiteagatik ezaguna da. 2021ean Arcanjo Renegado telesailean antzeztuko du Rio de Janeiroko Estatuko Asanblada Legegileko presidentearen kabineteburuaren rolean.

 Bizitza 
Gabriela Loran 1993ko maiatzaren 18an jaio zen Rio de Janeiroko estatuko São Gonçalo udalerrian. Jaiotzean gizonezko generoa esleitu zioten. Arte Eszenikoen Casa das Artes de Laranjeiras Fakultatean ikasi zuen. Han ikasle zegoela, 23 urterekin, bere burua emakume transgenerotzat aurkeztu zuen eta emakumerako trantsizioa egiteari ekin zion. 2018an jaiotza-agiria zuzentzea lortu zuen, sexua emakumezkoa jarriz eta Gabriela izena ofizial eginez.

2018an Malhação telesailean Priscila izeneko pertsonaia antzezteagatik egin zen ezaguna. 2021ean Arcanjo Renegado telesailean antzeztuko du, Rio de Janeiroko Estatuko Asanblada Legegileko presidentearen kabineteburuaren rolean.

 Filmografia 
 Telesailak 
UrteaIzenburuaPertsonaiaTelebista kateaOharrak2018MalhaçãoPriscilaRede Globo2020-2021PerdidoInayara BirigüiCanal Brasil2021Arcanjo RenegadoRio de Janeiroko Estatuko Asanblada Legegileko presidentearen kabineteburuaGloboplay

 Erreferentziak 

 Kanpo estekak 
 Gabriela Loran Instagramen

Kategoria:Rio de Janeiro estatuko jendea
Kategoria:Brasilgo emakume aktoreak
Kategoria:Emakume transgenero eta transexualak
Kategoria:Brasilgo LGBT pertsonak